cyanic-selkie/wikianc huggingface dataset:
গাইবান্ধা সদর উপজেলা
ইতিহাস
গাইবান্ধা জেলা প্রতিষ্ঠিত হয় ১৯৮৪ সালে । প্রথমে তা মহকুমা ছিল। গাইবান্ধা জেলা রাজশাহী বিভাগের অধীনে ছিল। ২০১০ সালে রংপুর বিভাগ হওয়ায় তা রংপুর বিভাগের অধীনে পড়ে।
জনসংখ্যার উপাত্ত
গাইবান্ধা সদর উপজেলার মোট জনসংখ্যা ৪,৩৭,২৬৮ জন। এর মাঝে পুরুষ ২,১৩,৪৮৬ জন এবং মহিলা ২,২৩,৪৫৭জন। জনসংখ্যার ঘনত্ব ১২২৫ জন প্রতি বর্গ কিঃ মিঃ।
শিক্ষা
গাইবান্ধা সদর উপজেলার সাক্ষরতার হার শতকরা ৪৭.৫ ভাগ। কলেজের সংখ্যা ১০টি, স্কুল ও কলেজ ৪টি, মাধ্যমিক বিদ্যালয় ৫৫টি, নিম্ন মার্ধমিক বিদ্যালয় ০৮টি, ফাজিল মাদ্রাসা ৪টি, দাখিল মাদ্রাসা ১৬টি, এবতেদায়ী মাদ্রাসা ১৬টি, সরকারী প্রাথমিক বিদ্যালয় ১৩৬টি, রেজিষ্টারী বেসরকারী প্রাথমিক বিদ্যালয় ৬১টি, কমিউনিটি প্রাথমিক বিদ্যালয় ১১টি।
অর্থনীতি
গাইবান্ধা সদরে কোন বৃহৎ শিল্প প্রতিষ্ঠান নেই। তবে বিসিক শিল্প নগরীতে সামান্য কিছু ক্ষুদ্র শিল্প প্রতিষ্ঠান স্থাপিত হয়েছে। এই অঞ্চলের জনগোষ্ঠীর মাথাপিছু আয় ৩৭৫ টাকা।
বিখ্যাত খাবার
রসমঞ্জুরী এর আবিষ্কারক রমেশ ঘোষ
প্রেম সিং ধামি
প্রেম সিং ধামি (प्रेम सिंह धामी) নেপালি কমিউনিস্ট পার্টির রাজনীতিবিদ এবং মন্ত্রী ছিলেন। ১৯৯৪ সালে তিনি সংসদে নির্বাচিত হন।
১৯৯৭ সালের এপ্রিলে নেপালের কমিউনিস্ট পার্টির (মাওবাদী) প্রভাব প্রতিরোধ করার জন্য প্রধানমন্ত্রী শের বাহাদুর দেউবা তাকে 'মাওবাদী কর্মকাণ্ড অধ্যয়ন ও সমাধান সন্ধানের জন্য কার্যনির্বাহী কমিটির' প্রধান হিসাবে নিযুক্ত করেছিলেন। কমিটি 'ধামি কমিশন' নামেও পরিচিত ছিল।
মঙ্গল গ্রহে খাল
ইতিহাস
থাম্ব|শিয়াপ্রেলী দ্বারা দেখা মঙ্গল এরকম ছিল। এটি অদ্ভুত নয় যে মঙ্গল গ্রহের খালগুলির ধারণাটি এত সহজেই অনেকে গ্রহণ করেছিলেন। ১৯ শতকের শেষদিকে, জ্যোতির্বিদ্যা সংক্রান্ত পর্যবেক্ষণ ফটোগ্রাফি ছাড়াই করা হতো জ্যোতির্বিজ্ঞানীদের তাদের দূরবীন দিয়ে কয়েক ঘণ্টা তাকিয়ে থাকতে হতো, একটি পরিষ্কার ছবির জন্য। তারপরে তারা যা দেখেছিল তার একটি চিত্র আঁকতে হয়েছিল। তারা কিছু হালকা বা গাঢ় ধরনের আলবেদো বৈশিষ্ট্য দেখেছিল এবং বিশ্বাস করেছিল যে তারা মহাসাগর এবং মহাদেশগুলি দেখছে। তারা আরও বিশ্বাস করত যে মঙ্গল গ্রহে প্রাণ ধারনের জন্য যথেষ্ট পরিবেশ ছিল। তারা জানত যে মঙ্গল গ্রহের আবর্তনকাল (তার দিনের দৈর্ঘ্য) প্রায় পৃথিবীর সমান, এবং তারা জানত যে মঙ্গল গ্রহের অক্ষীয় বাঁকটিও প্রায় পৃথিবীর সমান, যার অর্থ জ্যোতির্বিজ্ঞান এবং আবহাওয়া অনুযায়ী ঋতু রয়েছে। তারা পরিবর্তিত ঋতুগুলির সাথে মঙ্গলের পোলার বরফের ক্যাপ সংকুচিত হওয়া ও বেড়ে উঠা দেখেছিলেন। তারা যখন গাছের মৌসুমী বৃদ্ধির কারণে পৃষ্ঠের বৈশিষ্ট্যগুলির পরিবর্তনের ব্যাখ্যা করেছিলেন তখন তাদের দ্বারাই মঙ্গল গ্রহে জীবন অনুমান করা হয়েছিল। ১৯২০ এর দশকের শেষদিকে, এটি জানা গিয়েছিল যে মঙ্গল খুব শুষ্ক এবং সেখানে বায়ুমণ্ডলের চাপ খুব কম ।
১৮৮৯ সালে, আমেরিকান জ্যোতির্বিদ চার্লস এ ইয়ং রিপোর্ট করেছিলেন যে ১৮৭৭ সালে শিয়াপ্যারেলির খাল আবিষ্কার নিশ্চিত হয়েছে, যদিও নতুন খাল দেখা গিয়েছিল যেখানে আগে কখনও খাল দেখা যায় নি, তাদের উৎস সম্পর্কে "অত্যন্ত গুরুত্বপূর্ণ এবং হতবাকীয়" প্রশ্ন উৎসাহিত করেছিল। থাম্ব|229x229পিক্সেল|পার্সিভেল লোয়েলের দ্বারা চিত্রিত মঙ্গল গ্রহের খাল ১৮৯২-এর বিরোধিতার সময় ডব্লিউ এইচ পিকারিং প্রতিটি চৌরাস্তা বা "খালগুলির" প্রারম্ভের স্থানে অসংখ্য ছোট ছোট বৃত্তাকার কালো দাগ দেখেছিল। এর মধ্যে অনেকগুলি শিয়াপ্যারেলি বড় অন্ধকার প্যাচ হিসাবে দেখেছিলেন এবং তাদের সমুদ্র বা হ্রদ হিসাবে আখ্যায়িত করেছিলেন; তবে পিকেরিংয়ের পর্যবেক্ষকটি পেরুর আরাকুইপা, সমুদ্রের প্রায় ২৪০০ মিটার উপরে এবং তার মতে দূরবীনসংক্রান্ত অ্যাপারচার দ্বিগুণ করার সমতুল্য বায়ুমণ্ডলীয় অবস্থার সাথে ছিল। তারা শীঘ্রই অন্যান্য পর্যবেক্ষক, বিশেষত লোয়েল দ্বারা সনাক্ত করা হয়েছিল।
১৮৯২ এবং ১৮৯৪ এর বিরোধিতা চলাকালে, মৌসুমী রঙের পরিবর্তন রিপোর্ট করা হয়েছিল। পোলার তুষার গলে যাওয়ার সাথে সংলগ্ন সমুদ্র উপচে পড়া এবং গ্রীষ্মমণ্ডলীর মতো ছড়িয়ে পড়ে এবং প্রায়শই একটি স্বতন্ত্র সবুজ বর্ণ ধারণ করতে দেখা যায়। এই সময়ে (১৮৯৪) মঙ্গলগ্রহে আদৌ কোনও সমুদ্র ছিল কিনা তা নিয়ে সন্দেহ হওয়া শুরু হয়েছিল। এই সন্দেহগুলি শীঘ্রই নিশ্চিত হয়ে ওঠে, এবং এটি এখন সার্বজনীনভাবে একমত হয়েছে যে মঙ্গল গ্রহের পৃষ্ঠে জল নেই।
মহাকাশযানের প্রমাণ
থাম্ব|মেরিনার ৪ দ্বারা তোলা ছবি
১৯৬৫ সালে যুক্তরাষ্ট্রের মেরিনার ৪ মহাকাশযানের আগমন হয়, যা মঙ্গল গ্রহের প্রতিক্রিয়াশীল প্রভাব এবং সাধারণভাবে অনুর্বর প্রাকৃতিক দৃশ্যের চিত্র তুলে ধরেছিল। এটি পরিষ্কার ভাবে দেখিয়ে দিয়েছিল যে মঙ্গল জীবনের উচ্চতর রূপের দ্বারা বসবাস সম্ভব নয়, অথবা সেখানে কোনো খাল কাটা হয়েছিল। উইলিয়াম কেনেথ হার্টম্যান(তিনি ১৯৬০ এর দশক থেকে শুরু করে ২০০০-এর দশক অবধি মঙ্গলের ইমেজিং বিজ্ঞানী ছিলেন ) "খালগুলি" ব্যাখ্যা করেছেন পর্বতমালা এবং খাদের সামনের দিকে বাতাসের ফলে সৃষ্ট ধূলিকণা হিসাবে।
সোশ্যাল লিবারেল পার্টি (মালদ্বীপ)
হারান কোয়ারু লাধেনি (ސޯޝަލް ލިބަރަލް ޕާޓީ) ছিলেন মালদ্বীপের একটি কেন্দ্রবাদী/কেন্দ্র-বাম সামাজিক উদার রাজনৈতিক দল। দলটি মালদ্বীপের ডেমোক্রেটিক পার্টি থেকে বিচ্ছিন্ন হয়ে তৈরি হয়েছিল এবং নিবন্ধন পাওয়ার জন্য দীর্ঘ লড়াইয়ের মুখোমুখি হয়েছিল। এটি অবশেষে ৪ মে ২০০৮ তারিখে আদালত দ্বারা নিবন্ধিত হয়।
সুতিয়াখালী সৌরবিদ্যুৎ উৎপাদন কেন্দ্র
সুতিয়াখালী সৌরবিদ্যুৎ উৎপাদন কেন্দ্র বাংলাদেশের সর্ববৃহৎ সৌর বিদ্যুৎ উৎপাদন কেন্দ্র। নবায়নযোগ্য জ্বালানি ব্যবহারের মাধ্যমে সৌরবিদ্যুৎ উৎপাদনের লক্ষ্যে সরকারের পরিকল্পনার আওতায় ময়মনসিংহে ৫০ মেগাওয়াট সৌর বিদ্যুৎ উৎপাদন কেন্দ্র স্থাপনের কাজ শুরু হয় ২০১৭ সালে, এবং এর শতভাগ কাজ সম্পন্ন হয় ২০২০ সালে।
সোশ্যাল লিবারেল পার্টি (মালদ্বীপ)
দলটির নেতা নিসাল। এর উপনেতা আইহাম।
৮ মে ২০১১-এ, ২০০৮ সালের মালদ্বীপের রাষ্ট্রপতি নির্বাচনে সোশ্যাল লিবারেল পার্টির প্রার্থী ইব্রাহিম ইসমাইল অন্যান্য গুরুত্বপূর্ণ সদস্য হাসান লতিফ, ফাইয়াজ ইসমাইল, আহমেদ আবদুল্লাহ আফিফ, হাসান ইসমাইল, হোসেন ইসমাইলের সাথে এমডিপিতে যোগ দেন।
সুতিয়াখালী সৌরবিদ্যুৎ উৎপাদন কেন্দ্র
প্রকল্প
নবায়নযোগ্য জ্বালানি ব্যবহার নিশ্চিতে সরকারি পরিকল্পনার আওতায় ২০১৭ সালে সৌরবিদ্যুৎ উৎপাদনের লক্ষ্যে ময়মনসিংহে ৫০ মেগাওয়াট বিদ্যুৎ উৎপাদন কেন্দ্র স্থাপনের কাজ শুরু হয়।
সোশ্যাল লিবারেল পার্টি (মালদ্বীপ)
দলটি ২০১৩ সালে বিলুপ্ত হয়ে যায়।
সুতিয়াখালী সৌরবিদ্যুৎ উৎপাদন কেন্দ্র
প্রকল্প
বাংলাদেশ সরকারের ব্যবস্থাপনায় মালয়েশিয়া ও সিঙ্গাপুরের যৌথ প্রতিষ্ঠান এইচডিএফসি সিনপাওয়ার লিমিটেড আইপিপি (ইন্ডিপেনডেন্ট পাওয়ার প্রোডিউসার) পদ্ধতিতে প্রায় ৮০০ কোটি টাকা ব্যয়ে প্রকল্পটি বাস্তবায়নে কাজ শুরু করে।
২০১৬ সালের শেষ দিকে বিদ্যুৎ ও জ্বালানি মন্ত্রণালয়ের সঙ্গে ‘বাস্তবায়ন চুক্তি’ এবং বিদ্যুৎ উন্নয়ন বোর্ডের সঙ্গে ‘বিদ্যুৎ ক্রয় চুক্তি’ স্বাক্ষরের পর ২০১৭ সালে ‘সুতিয়াখালী ৫০ মেগাওয়াট সৌরবিদ্যুৎ প্রকল্প’ নামে বাস্তবায়ন কাজ শুরু করা হয়। প্রকল্পটির অধীনে অফিস ভবন, ব্রহ্মপুত্রের নদী শাসন বাঁধ, কাঁটাতারের বেড়া নির্মাণ, এক বর্গকিলোমিটার এলাকাজুড়ে সোলার প্লেট বসানো, দশটি বক্স ট্রান্সমিশনে সংযোগ প্রদান, সাব-স্টেশনসহ ১৩২ কেভিএ ট্রান্সমিশন টাওয়ার নির্মাণ, কেওয়াটখালীর জাতীয় গ্রিডলাইন পর্যন্ত চার কিলোমিটার আন্ডারগ্রাউন্ড কেবল স্থাপন এবং এক কিলোমিটার ওভারহেড ট্রান্সমিশন সঞ্চালন লাইন স্থাপনের কাজ করা হবে।
এবং এটিই হবে এই পর্যন্ত নির্মিত দেশের সর্ববৃহৎ সৌর বিদ্যুৎ উৎপাদন কেন্দ্র।
নির্মাণ
বাংলাদেশ সরকারের ব্যবস্থাপনায় মালয়েশিয়া ও সিঙ্গাপুরের যৌথ প্রতিষ্ঠান এইচডিএফসি সিনপাওয়ার লিমিটেড আইপিপি বিদ্যুৎ উৎপাদন কেন্দ্রটি নির্মাণের দায়িত্ব পায়। প্রকল্পটির নির্মাণ কাজ শুরু হয় ২০১৭ সালে, মাননীয় প্রধানমন্ত্রী শেখ হাসিনা প্রকল্পটির নির্মাণকাজ উদ্বোধন করেন।
নির্ধারিত সময় ডিসেম্বর ২০২০ এর আগেই এর নির্মাণ কাজ শেষ হয়, কিছুদিন পরিক্ষামূলক উৎপাদন চলার পর বর্তমানে কেন্দ্রটি সম্পূর্ণ সক্রিয়ভাবে উৎপাদনশীল।
স্কটল্যান্ডে বৌদ্ধধর্ম
স্কটল্যান্ডে বৌদ্ধধর্ম একটি তুলনামূলকভাবে সাম্প্রতিক ঘটনা। স্কটল্যান্ডে বৌদ্ধরা জনসংখ্যার ২.৪% বা প্রায় ১৩ লক্ষ জন লোকের প্রতিনিধিত্ব করে।
চেন্নাই–আমেদাবাদ হামসফর এক্সপ্রেস
'''পুরক্ষি তালাইবার ড. মরুদুর গোপালন রামচন্দ্রন সেন্ট্রাল রেলওয়ে স্টেশন - আমেদাবাদ জংশন বা চেন্নাই–আমেদাবাদ হামসফর এক্সপ্রেস''' ভারতীয় রেলওয়ের একটি সম্পূর্ণ শীতাতপ নিয়ন্ত্রিত এক্সপ্রেস ট্রেন, যা তামিলনাড়ুর পুরক্ষি তালাইবার ড. মরুদুর গোপালন রামচন্দ্রন সেন্ট্রাল রেলওয়ে স্টেশন এবং গুজরাটের আমেদাবাদ জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২৯১৯/২২৯২০ ট্রেন নম্বরাঙ্কিত হয়ে পরিচালিত হচ্ছে। ট্রেনটি তামিলনাড়ু, অন্ধ্রপ্রদেশ, কর্ণাটক, মহারাষ্ট্র ও গুজরাটের মধ্যে চলাচল করে।
কোচের বৈশিষ্ট্য
কোচে ষোলোটি এসি-৩ টায়ার, একটি প্যান্ট্রিকার ও দুটি জেনারেটর পাওয়ার কার রয়েছে।
লোকো লিংক
এই ট্রেনটি বিজয়ওয়াড়া ইলেকট্রিক লোকো শেড ডব্লিউএপি-৪ দ্বারা চেন্নাই থেকে আমেদাবাদ জংশন পর্যন্ত যায়।
লিভাই কলউইল
লিভাই লেমার স্যামুয়েলস কলউইল (Levi Colwill; জন্ম: ২৬ ফেব্রুয়ারি ২০০৩; লিভাই কলউইল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়নের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৮ সালে, কলউইল ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
অনুরাধা
অনুরাধা হল একটি ১৯৪০ সালের বলিউড চলচ্চিত্র যেটির পরিচালনায় মোহন সিনহা। এটিতে অভিনয় করেছেন ত্রিলোক কাপুর, জীবন , মায়া ব্যানার্জি , ভাটসালা কুমতেকর , অনন্ত মারাঠে এবং আঘা ।  চলচ্চিত্রটি সার্কো প্রোডাকশনস দ্বারা প্রযোজিত হয়েছিল হয়েছিল এবং চলচ্চিত্রটির সঙ্গীত পরিচালক ছিলেন বদ্রি প্রসাদ।
লিভাই কলউইল
প্রারম্ভিক জীবন
লিভাই লেমার স্যামুয়েলস কলউইল ২০০৩ সালের ২৬শে ফেব্রুয়ারি তারিখে ইংল্যান্ডের সাউদাম্পটনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কলউইল ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৪ বছরে ১৯ ম্যাচে অংশগ্রহণ করে ১টি গোল করেছেন।
লতাচাপলী ইউনিয়ন
লতাচাপলী বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন। বাংলাদেশের দ্বিতীয় বৃহত্তম সমুদ্র সৈকত কুয়াকাটা এই ইউনিয়নে অবস্থিত।
আয়তন
লতাচাপলী ইউনিয়নের আয়তন ১৫,৫৪৪ একর।
প্রশাসনিক কাঠামো
লতাচাপলী ইউনিয়ন কলাপাড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মহিপুর থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ। এটি একটিমাত্র মৌজা নিয়ে গঠিত এবং মোট গ্রাম ২৫টি।
জনসংখ্যার উপাত্ত
২০১১ সালের আদমশুমারি অনুযায়ী লতাচাপলী ইউনিয়নের মোট জনসংখ্যা ২৫,৯২৫ জন। এর মধ্যে পুরুষ ১৩,৩২৭ জন এবং মহিলা ১২,৫৯৮ জন। মোট পরিবার ৫,৮৭২টি।
শিক্ষা
২০১১ সালের আদমশুমারি অনুযায়ী লতাচাপলী ইউনিয়নের সাক্ষরতার হার ৫৩.৫%। এ ইউনিয়নে ১টি কলেজ, ২টি মাধ্যমিক বিদ্যালয়, ২টি মাদ্রাসা, ৫টি সরকারি প্রাথমিক বিদ্যালয় ও ১৪টি নিবন্ধিত বেসরকারি প্রাথমিক বিদ্যালয় রয়েছে।
খন্দকার রেজানুর হোসেন
খন্দকার রেজানুর হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
কর্মজীবন
খন্দকার রেজানুর হোসেন চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাস। মার্চ মাসে রেজিমেন্টের হেডকোয়ার্টার কোম্পানি ছাড়া অন্যান্য কোম্পানিকে (এ, বি, সি, ডি) সেনানিবাসের বাইরে মোতায়েন করা হয়। তিনি ছিলেন হেডকোয়ার্টার কোম্পানির মেশিনগান প্লাটুনে। নবীন সৈনিক ছিলেন। মুক্তিযুদ্ধ শুরু হলে তিনি সহযোদ্ধাদের সঙ্গে বিদ্রোহ করে ঝাঁপিয়ে পড়েন যুদ্ধে।
মুক্তিযুদ্ধে ভূমিকা
ভারত-বাংলাদেশ সীমান্তবর্তী সিলেট জেলার অন্তর্গত গোয়াইনঘাট এলাকা সুরমা নদী উপজেলা সদরকে দুই ভাগে বিভক্ত করেছে। নদীর পূর্বপারে পাকিস্তানি সেনাদের প্রতিরক্ষা ব্যূহ। তিন দিক ঘেরা সুরমা নদী পাকিস্তানি সেনাদের প্রতিরক্ষাকে যথেষ্ট সুবিধাজনক করেছে। ২৩ অক্টোবর মধ্যরাত রাতের অন্ধকারে মুক্তিযোদ্ধারা নিঃশব্দে এগিয়ে যেতে থাকলেন গোয়াইনঘাটের উদ্দেশে। তারা কয়েকটি দল। একটি দলে আছেন খন্দকার রেজানুর হোসেন। তিনি মেশিনগান প্লাটুনের সহ-মেশিনগান চালক। গোয়াইনঘাটে আছে পাকিস্তান সেনাবাহিনীর বড় একটি ঘাঁটি। বেশ শক্তিশালী। প্রতিরক্ষায় নিয়োজিত পাঞ্জাব রেজিমেন্ট, আজাদ কাশ্মীর ফোর্স, পাঞ্জাব রেঞ্জার ও টসি ব্যাটালিয়ন সমন্বয়ে গড়া মিশ্রবাহিনী। এদের সঙ্গে আছে বিপুলসংখ্যক এ দেশীয় রাজাকার। এ ছাড়া আছে ফিল্ড ও মিডিয়াম আর্টিলারি। মুক্তিযোদ্ধারা নানা বাধাবিপত্তি পেরিয়ে সীমান্ত এলাকা থেকে গোয়াইনঘাটের কাছাকাছি পৌঁছলেন। কিন্তু পাকিস্তানি সেনাবাহিনী তাদের উপস্থিতি টের পেয়ে গেল। ভোরে পাকিস্তানি সেনারা তিন দিক থেকে মুক্তিযোদ্ধাদের ওপর একযোগে আকস্মিক আক্রমণ চালাল। একটি দল গোয়াইনঘাট-রাধানগর সড়ক এলাকার দিক থেকে, অপর দল নদী পার হয়ে পশ্চিম দিক থেকে, আরেকটি লেংগুয়া গ্রাম বাইপাস করে এসে। পাকিস্তানি সেনাবাহিনীর পশ্চিম দিকের আক্রমণে মুক্তিযোদ্ধাদের অবস্থান নাজুক হয়ে পড়ল। এই অবস্থানেই মেশিনগান নিয়ে চালকের সঙ্গে ছিলেন খন্দকার রেজানুর হোসেন। পাকিস্তান সেনাবাহিনীর প্রচণ্ড আক্রমণে মুক্তিযোদ্ধারা বেশির ভাগ ছত্রভঙ্গ হয়ে গেলেন। একপর্যায়ে দেখা গেল, মুক্তিযোদ্ধাদের ওই অবস্থানে শুধু খন্দকার রেজানুর হোসেন ও মেশিনগান চালকসহ কয়েকজন আছেন। পাকিস্তানি সেনাদের প্রচণ্ড আক্রমণের মধ্যে মাথা তোলাও যাচ্ছে না। কিন্তু খন্দকার রেজানুর হোসেন ও মেশিনগান চালক এতে দমে গেলেন না। মেশিনগান দিয়ে গুলিবর্ষণ করে পাকিস্তানি সেনাদের অগ্রযাত্রা প্রতিহত করতে থাকলেন। তাদের সাহসিকতায় সাময়িকভাবে থেমে গেল পাকিস্তানি সেনাদের অগ্রযাত্রা। একসময় পাকিস্তানি সেনারা তাদের মেশিনগানের অবস্থান চিহ্নিত করে তাদের অবস্থানে দুই ইঞ্চি মর্টারের আক্রমণ চালায়। তাতেও তারা বিচলিত হননি। মেশিনগান দিয়ে গুলিবর্ষণ অব্যাহত রাখেন। কিন্তু বেশিক্ষণ পারেননি। পাকিস্তানি সেনারা দুই ইঞ্চি মর্টারের গোলা ছুঁড়ে খন্দকার রেজানুর হোসেনদের ব্যতিব্যস্ত করে তোলে। সেই সুযোগে পাকিস্তানি সেনাদের আরেক দল অনবরত তাদের ওপর গুলি চালায়। তখন গুলিবিদ্ধ হয়ে তারা দুজনই শহীদ হন। সেদিন খন্দকার রেজানুর হোসেন ও মেশিনগান চালকের দুঃসাহসিকতায় অনেক মুক্তিযোদ্ধা নিশ্চিত মৃত্যুর হাত থেকে রক্ষা পান।
আজমি
একটি ভারতীয় উপাধি।
ফাথিমাথ শাফিগা
ফাথিমাথ শাফিগা (ধীবেহী: ފާތިމަތް ޝަފީގާ) (জন্ম: ২১ সেপ্টেম্বর, ১৯৬৩), সাধারণত শাফিগা নামে পরিচিত, তিনি মালদ্বীপের ক্যাপিটাল মার্কেট ডেভেলপমেন্ট অথরিটির প্রাক্তন প্রধান নির্বাহী কর্মকর্তা।
শিক্ষা
শাফিগা তার মাধ্যমিক বিদ্যালয়ের শিক্ষা আমিনিয়া বিদ্যালয়, মালে, মালদ্বীপে এবং পরে মোনাশ বিশ্ববিদ্যালয়, মেলবোর্ন, অস্ট্রেলিয়া থেকে তার মাস্টার্স অর্জন করেন।
শশী কান্তের প্রাসাদ
শশী কান্তের প্রাসাদ হচ্ছে বাংলাদেশের ময়মনসিংহ জেলার মুক্তাগাছা উপজেলায় অবস্থিত একটি প্রাচীন জমিদার বাড়ী। ময়মনসিংহ থেকে ১৬ কিলোমিটার পশ্চিমে ময়মনসিংহ টাঙ্গাইল ও ময়মনসিংহ জামালপুর মহাসড়কের সংযোগ স্থল থেকে ১ কিলোমিটার উত্তর পূর্বদিকে এটির অবস্থান। এটি আট-আনী জমিদার বাড়ির পাশেই অবস্থিত।
বেকারত্ব
থাম্ব|একক পুরুষদের বেকার সমিতি বাথর্স্ট স্ট্রিট ইউনাইটেড চার্চ প্যারিং প্রায় 1930 বেকারত্ব একটি সামাজিক ব্যাধি অথবা সংকট। ইংরেজি আনএমপ্লোয়মেন্ট (Unemployment) শব্দটি থেকে বেকারত্ব শব্দটি এসেছে। একজন মানুষ যখন তার পেশা হিসেবে কাজ খুজে পায় না তখন যে পরিস্থিতির হয় তাকে বেকারত্ব বলে।
ফুল (১৯৪৫-এর চলচ্চিত্র)
ফুল হল ১৯৪৫ সালের একটি ভারতীয় হিন্দি চলচ্চিত্র। ১৯৪৫ সালে সবচেয়ে বেশি আয় করা চলচ্চিত্রের তালিকায় চার নম্বরে ছিল চলচ্চিত্রটি। চলচ্চিত্রটি পরিচালনা করেন কে. আসিফ যিনি পরবর্তীকালে বক্স অফিস কাঁপানো চলচ্চিত্র মুগল-ই-আজম তৈরি করেছিলেন।
ক্যাটেরিনা নেহুয়া
ক্যাটেরিনা নেহুয়া (৬ ফেব্রুয়ারি ১৯০৩ - ১৫ জুন ১৯৪৮; জন্মক্যাটেরিনা ওয়েটফোর্ড) ছিলেন একজন নিউজিল্যান্ডীয় সহনশীল সাঁতারু, যিনি ১৯৩০-এর দশকে অস্ট্রেলিয়ায় বেশ কয়েকটি সাঁতার প্রতিযোগিতায় অংশ নিয়েছিলেন এবং জলে ভেসে থাকার বিশ্ব রেকর্ড করেছিলেন। তিনি পেশাগতভাবে তার মায়ের প্রথম নাম ব্যবহার করেছিলেন এবং তার ব্যক্তিগত জীবনে তিনি ক্যাথরিন ডার্লি নামে পরিচিত ছিলেন।
জীবনী
নেহুয়া ১৯০৩ সালের ৬ ফেব্রুয়ারি ওয়াকাপাড়ায় জন্মগ্রহণ করেন। তিনি নগাপুহির আইওয়াই (উপজাতি) এর অন্তর্গত এবং প্রধান এরু পাতুওনের বংশোদ্ভূত ছিলেন। ১১ এপ্রিল ১৯২৩-এ তিনি একজন স্থানীয় ইংরেজ কৃষক জোসেফ ডার্লিকে বিয়ে করেন, যিনি একজন খনিকর্মী ছিলেন। পরিবারটি ১৯২৭ সালে সিডনিতে চলে আসে।
ঋষি ধাকাল
ঋষি ধাকাল, একজন নেপালী, যুক্তরাষ্ট্র ভিত্তিক ব্যবসায়ী। তিনি রাইজিং ইন্টারন্যাশনাল ইনক-এর সিইও, যা নেপালি তৈরি পোশাকের বৃহত্তম বিদেশী আমদানিকারকদের মধ্যে অন্যতম। তিনি মার্কিন যুক্তরাষ্ট্রের সান দিয়েগো ক্যালিফোর্নিয়ায় নেপালের সম্মানসূচক কনসালও রয়েছেন।  নেপালের রাষ্ট্রপতি ডঃ রামবরন য়াদবের কাছ থেকে তিনি নেপালের বাণিজ্যিকভাবে গুরুত্বপূর্ণ ব্যক্তি (সিআইপি) খেতাব পেয়েছিলেন।  তিনি যুক্তরাষ্ট্রের শ্রী পশুপতিনাথ ফাউন্ডেশনের সহ-রাষ্ট্রপতিও রয়েছেন।
ত্রিপুরী জাতীয়তাবাদ
ত্রিপুরী জাতীয়তাবাদ একটি আদর্শ যা ত্রিপুরী জনগণের আত্মনিয়ন্ত্রণকে সমর্থন করে। সংঘাতটি মূলত জাতিগত ও ত্রিপুরী সম্প্রদায় ভিত্তিক, এই অঞ্চলের আদিবাসীরা ত্রিপুরার দেশীয় রাজ্যের জনসংখ্যার স্পষ্ট সংখ্যাগরিষ্ঠতা তৈরি করেছিল, যার ফলে অঞ্চলটি ১৯৪৯ সালে ত্রিপুরা রাজ্য হিসাবে ভারত প্রজাতন্ত্রে যোগ দেয়।
এই সমস্যাটি ত্রিপুরায় বেশ কয়েকটি সশস্ত্র বিদ্রোহ ও বিদ্রোহের দিকে পরিচালিত করেছে। ১৯৫০ সালে একটি বিদ্রোহ হয়েছিল এবং ১৯৮০ থেকে ২০০০-এর দশকে সশস্ত্র সংঘাত চলতে থাকে। ১৯৮৯ সাল থেকে, সশস্ত্র বিদ্রোহের নেতৃত্বে ছিল ন্যাশনাল লিবারেশন ফ্রন্ট অফ ত্রিপুরা ও অল ত্রিপুরা টাইগার ফোর্স। বাঙালি পক্ষ তাদের নিজস্ব বেসামরিক বাহিনী গঠন করে প্রতিশোধ নেয়, যেমন ইউনাইটেড বেঙ্গলি লিবারেশন টাইগার ফ্রন্ট, যা ২০০০ সালে বেশ কয়েকটি ত্রিপুরী গ্রাম ধ্বংস করেছিল।
এনএলএফটিকে বিশ্বের দশটি সবচেয়ে সক্রিয় সন্ত্রাসী গোষ্ঠীর মধ্যে একটি হিসাবে ন্যাশনাল মেমোরিয়াল ইনস্টিটিউট ফর দ্য প্রিভেনশন অফ টেরোরিজম দ্বারা শ্রেণীবদ্ধ করা হয়েছে এবং তাদের বিরুদ্ধে জোরপূর্বক খ্রিস্টান ধর্মে ধর্মান্তরিত করার অভিযোগ রয়েছে।
২০০০ সালে ত্রিপুরা জঙ্গি কার্যকলাপে শীর্ষে পৌঁছেছিল ও সেই বছরে ৫১৪টি সন্ত্রাস-সংক্রান্ত প্রাণহানির ঘটনা ঘটেছে। ২০১২ সাল পর্যন্ত নিরাপত্তা ব্যবস্থা ও আলোচনার মাধ্যমে আত্মসমর্পণের মাধ্যমে কর্তৃপক্ষের দ্বারা অভ্যুত্থান নিয়ন্ত্রণে আনা হয়েছে।
সংগঠন ও জঙ্গি গোষ্ঠী
ত্রিপুরী রাজনৈতিক সংগঠন ও জঙ্গি গোষ্ঠীগুলির মধ্যে রয়েছে:
২১তম বাচসাস পুরস্কার
২১তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের একবিংশতম আয়োজন। ১৯৯৯ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯টি বিভাগে ১৮ জন বিজয়ীকে পুরস্কার প্রদান করা হয়। আম্মাজান শ্রেষ্ঠ চলচ্চিত্রসহ সর্বাধিক ৬টি বিভাগে পুরস্কার অর্জন করে।
আফগানিস্তানে আইএসআইএল–তালেবান সংঘাত
আফগানিস্তানে আইএসআইএল–তালেবান সংঘাত হলো আফগানিস্তানে তালেবান ও ইসলামিক স্টেটের একটি শাখার মধ্যে সশস্ত্র সংঘাত। হাক্কানি নেটওয়ার্ক তালেবানকে সমর্থন করে থাকে এবং তালেবানবিরোধী একটি গ্রুপ ইসলামপন্থী মুহাম্মদ রসুলের নেতৃত্বাধীন আফগানিস্তান আমিরাতের হাই কাউন্সিল আইএসকে সমর্থন করে থাকে।
২০২১
২৬ আগস্ট আফগানিস্তানের কাবুলের হামিদ কারজাই আন্তর্জাতিক বিমানবন্দরের অ্যাবে গেটের কাছে একটি আত্মঘাতী বোমা হামলা ও গণ গোলাগুলির ঘটনা ঘটে।    মার্কিন যুক্তরাষ্ট্রের পররাষ্ট্র দপ্তর বিমানবন্দরের বাইরে মার্কিনীদের সন্ত্রাসী হামলার হুমকির কারণে বিমানবন্দর এড়িয়ে যাওয়া পরামর্শ দেওয়ার কয়েক ঘণ্টা পরই এই হামলা চালানো হয়। এই হামলায় কমপক্ষে ১৮৫ জন নিহত হয়, যার মধ্যে ১৩ মার্কিন সামরিক সদস্যও ছিল। তালেবান হামলার নিন্দা জানিয়ে বলেছে, "দুষ্ট চক্রদের কঠোরভাবে প্রতিহত করা হবে"। তালেবান পরবর্তীকালে ঘোষণা করে যে, তারা আইএসআইএল-কেপি নেতা শাহাব আল-মুহাজিরকে ধরার জন্য সম্ভাব্য সকল ব্যবস্থা গ্রহণ করবে।
নুদিস্ক ফামিলেবুক
thumb|150px|বিশ্বকোষটির "দ্য আউল" সংস্করণ নুদিস্ক ফামিলেবুক (Nordisk familjebok) একটি সুয়েডীয় বিশ্বকোষ যা ১৮৭৬ থেকে ১৯৫৭ সালের মধ্যে প্রকাশিত হয়। এটি বর্তমানে লিঙ্কপিং বিশ্ববিদ্যালয়ের রিউনবার্গ প্রকল্পে ডিজিটার ফরম্যাটে পাওয়া যাচ্ছে।
ইতিহাস
নুদিস্ক ফামিলেবুকের প্রথম সংস্করণ ১৮৭৬ থেকে ১৮৯৯ সাল পর্যন্ত ২০ খণ্ডে প্রকাশিত হয়। এই সংস্করণে নর্স পুরাণের দেবী ইদুনের ছবি থাকায় এটি "ইদুন সংস্করণ" নামে পরিচিত ছিল। এটি ২৫ বছর নিয়মিত প্রকাশিত হয় এবং প্রথম ১০টি সংস্করণের বিষয়বস্তুসমূহ পরবর্তী সংস্করণগুলোতে পাওয়া যায়নি।
তাকাফুল
ইতিহাস
প্রচলিত বীমা ব্যবস্থা মুসলিম সমাজের জন্য গ্রহণযোগ্য নয়। ইসলামী শরীয়াহ বিশেষজ্ঞগণ বা মুসলমান পণ্ডিতগণ সর্বসম্মত অভিমত ব্যক্ত করেছেন যে প্রচলিত বীমা ব্যবস্থা শরীয়াহ সম্মত নয়। কারণ হিসেবে তারা উল্লেখ করেছেন যে প্রচলিত বীমা ব্যবস্থায় ঘারার (অনিশ্চয়তা), মাইসির (জুয়া), রিবা (সুদ)-সহ আরও কিছু উপাদান বিদ্যমান, যা ইসলামী শরীয়াহ পরিপন্থী। যাহোক, ইসলামে আকস্মিক দুর্যোগ মোকাবেলা ও পরিবারের জন্যে নিরাপদ ভবিষ্যৎ তৈরীর তাগিদ রয়েছে। এ বিষয়ে ইসলামের শেষ নবী মুহাম্মাদ বলেছেন:
যেহেতু, সুদনির্ভর প্রচলিত বীমা ব্যবস্থা মুসলমানদের জন্য গ্রহণযোগ্য নয় এবং ভবিষ্যৎ আকস্মিক দুর্ঘটনা ও দুর্যোগ মোকাবেলা করার স্বার্থে সুরক্ষা ব্যবস্থা নেয়ার তাগিদ ইসলামে রয়েছে। সেহেতু, মুসলমান পণ্ডিতগণ একটি ইসলামী শরীয়াহ সম্মত কার্যকর ঝুঁকি ব্যবস্থপনা পদ্ধতি প্রণয়নের জন্য দীর্ঘদিন ধরে চিন্তা-ভাবনা, গবেষণা ও পর্যালোচনা করেন আসছিলেন। এজন্য পণ্ডিতগণ গবেষণা ও বিভিন্ন আন্তর্জাতিক সেমিনার আয়োজন করেছিল। এর মধ্যে উল্লেখযোগ্য সম্মেলনগুলো হচ্ছে: ১৯৬১ সালে দামেস্ক সম্মেলন, ১৯৬৫ সালে কায়রো সম্মেলন, ১৯৭৫ সালে মরোক্কো ও লিবিয়া সম্মেলন এবং ১৯৭৬ সালে মক্কায় অনুষ্ঠিত সম্মেলন। সর্বশেষ, ১৯৮০ সালে মক্কায় অনুষ্ঠিত ইসলামী সহযোগিতা সংস্থা বা ওআইসি শীর্ষ সম্মেলনে ইসলামী বীমা চালু করার প্রস্তাব গৃহীত হয়। উক্ত সম্মেলনে ওআইসিভুক্ত সদস্য দেশসমূহ সর্বসম্মতভাবে ইসলামী বীমা চালুর পক্ষে মত দেন। প্রথম দেশ হিসেবে ১৯৭৯ সালে সুদান ইসলামী বীমার কার্যক্রম শুরু করে। পরবর্তীতে, ১৯৯০ সালের মাঝামাঝি সময়ের মধ্যে অন্যান্য মুসলিম সংখ্যাগরিষ্ঠ দেশসমুহ যেমন: দুবাই, সৌদি আরব, বাহরাইন এবং জর্ডানে ইসলামী বীমা ব্যবস্থার প্রচলন ঘটে। উক্ত প্রচলিত ইসলামী বীমা ব্যবস্থা তাকাফুল নামেই অধিক প্রসিদ্ধি লাভ করে।
ফিকহ পন্ডিতগণের ঘোষণা
ইসলামী সহযোগিতা সংস্থার অঙ্গসংগঠন আন্তর্জাতিক ইসলামিক ফিকহ একাডেমি ১৯৮৫ সালে তাদের দ্বিতীয় অধিবেশনে প্রচলিত বাণিজ্যিক বীমাসমূহকে হারাম বা নিষিদ্ধ বলে ঘোষণা করে এবং সেই সাথে তাকাফুলকে সহযোগিতা, ঝুঁকি ভাগাভাগি এবং পারস্পরিক সহায়তার লক্ষ্যে শরীয়াহ সম্মত পদ্ধতি হিসাবে অনুমোদন দেয়।
ধর্মীয় ভিত্তি
ইসলামী পন্ডিতগণ কুরআন এবং হাদীসের আলোকে তাকফুল বা ইসলামী বীমাকে সমর্থন করছেন। যেমন:
কুরআন: ইসলাম ধর্মের পবিত্র গ্রন্থ কুরআনের সূরা আল-মায়িদাহের ২য় আয়াতে সৎ কাজ ও পারস্পরিক সহযোগিতা সম্পর্কে বলা হয়েছে:
'সৎ কাজ করতে ও সংযমী হতে তোমরা পারস্পরকে সাহায্য কর। তবে পাপ ও শত্রুতার ব্যাপারে তোমরা একে অপরকে সাহায্য করনা।'
হাদীস: ইসলামের বিভিন্ন হাদিসেও তাকফুল বা ইসলামী বীমাকে সমর্থন করা হয়েছে:
'আল্লাহ্‌ তার বান্দাকে ততক্ষণ সাহায্য করবেন যতক্ষণ বান্দা তার অন্য ভাইকে সাহায্য করবে।' (সহীহ মুসলিম)
নওশাদ ওয়াহিদ
নওশাদ ওয়াহিদ (জন্ম ১৫ ডিসেম্বর, ১৯৬২, মালে) মালদ্বীপের একজন কার্টুনিস্ট এবং চিত্রশিল্পী। ১৯৯৯ সালে হুকুরু ম্যাগাজিনে তার একটি কার্টুন প্রকাশের পর সরকার তাকে চার মাস আটকে রাখে। ২০০১ সালে তিনি সরকারের সমালোচনামূলক বিতর্কে অংশগ্রহণের জন্য গ্রেপ্তার হন, রাষ্ট্রদ্রোহের জন্য বিচার করা হয় এবং ১৫ বছরের কারাদণ্ডে দণ্ডিত হন। তিনি ২২ ফেব্রুয়ারি, ২০০৬ এ মুক্তি পান। নওশাদ ওয়াহিদ মালদ্বীপের একজন নেতৃস্থানীয় রাজনৈতিক ব্যক্তিত্ব, সাবেক সংসদ সদস্য ড. মোহাম্মদ ওয়াহিদ হাসানের ভাইও। এবং ৭ ফেব্রুয়ারি ২০১২ থেকে ১৭ নভেম্বর ২০১৩ পর্যন্ত মালদ্বীপের ৫তম রাষ্ট্রপতি। তিনি নতুন সরকার প্রতিষ্ঠিত হওয়ার পর ২০০৮ সালে যুক্তরাজ্যে মালদ্বীপের ডেপুটি হাইকমিশনার হিসেবে নিযুক্ত হন।
কৃষ্ণ পর্বত (সৌদি আরব)
কৃষ্ণ পর্বত হচ্ছে সৌদি আরবের জাজন প্রদেশের জাজনে অবস্থিত একটি পর্বত। এটি সৌদি আরবের পশ্চিমে ও জাজন প্রদেশের পূর্বে অবস্থিত।
নামকরণ
ঘন গাছপালার আবরণের কারণে পাহাড়টিকে দূর থেকে কালো রঙের দেখায়, এটি থেকেই পাহাড়টির নাম এসেছে বলে ধারণা করা হয়।
অধিবাসী
পাহাড়ের দৈর্ঘ্য প্রায় ১৮০০ মিটার। দুই হাজারেরও বেশি লোকের বসবাস এ পাহাড়ের পাদদেশে। যাদের বেশিরভাগ কৃষি কাজ করে এবং গবাদি পশু চরায়। এদের পোশাকে রয়েছে প্রকৃতির ছোঁয়া।
গুগল ইউআরএল সংক্ষেপক
গুগল ইউআরএল সংক্ষেপক, যা goo.gl নামেও পরিচিত, এটি গুগল-এর মালিকানাধীন একটি বন্ধ হওয়া ইউআরএল সংক্ষেপক পরিষেবা। এটি ২০০৯ সালের ডিসেম্বরে চালু করা হয়েছিল, প্রাথমিকভাবে গুগল টুলবার এবং ফিডবার্নারের জন্য ব্যবহৃত হয়েছিল। কোম্পানিটি ২০১০ সালের সেপ্টেম্বরে goo.gl নামে একটি পৃথক ওয়েবসাইট চালু করে।
ব্যবহারকারীরা তাদের গুগল অ্যাকাউন্টে লগ ইন করার পরে অতীতে সংক্ষিপ্ত করা ইউআরএল গুলির একটি তালিকা দেখতে পারেন৷ এখানে সময়ের সাথে ট্রাফিক, শীর্ষ রেফারার এবং দর্শক প্রোফাইল সহ রিয়েল-টাইম বিশ্লেষণ ডেটা রেকর্ড করা হতো। নিরাপত্তার জন্য, গুগল জিমেইল-এ ব্যবহৃত একই ধরনের ফিল্টারিং প্রযুক্তির উপর ভিত্তি করে স্বয়ংক্রিয় স্প্যাম সিস্টেম সনাক্তকরণ যোগ করেছে।
১৩ এপ্রিল, ২০১৮ থেকে পরিষেবাটি নতুন ব্যবহারকারীদের সেবা প্রদান করেনি এবং গুগল ৩০ মার্চ, ২০১৯ তারিখে বিদ্যমান ব্যবহারকারীদের জন্যও পরিষেবাটি বন্ধ করে দিয়েছে। পূর্বে তৈরি করা লিংকগুলো এখনও তাদের পূর্ববর্তী গন্তব্যে পুনঃনির্দেশিত হয়। এটি ফায়ারবেস ডায়নামিক লিংক দ্বারা সফল হয়েছিল, কিন্তু বিদ্যমান লিংকগুলি স্বয়ংক্রিয়ভাবে ডায়নামিক লিংক হয়ে ওঠেনি।
রওশন আলী
রওশন আলী (১২ এপ্রিল ১৯২১-১৯ আগস্ট ১৯৯৪) বাংলাদেশের যশোর জেলার রাজনীতিবিদ, আইনজীবী, মুক্তিযোদ্ধা ও যশোর-৩ আসনের সাবেক সংসদ সদস্য। ১৯৮৫ সালে রাষ্ট্রপতি স্বর্ণপদক পান তিনি।
জন্ম ও প্রাথমিক জীবন
রওশন আলী ১২ এপ্রিল ১৯২১ সালে যশোর সদর উপজেলার তেঘোরিয়া গ্রামে জন্মগ্রহণ করেন। তার পিতা মাদার বক্স বিশ্বাস। তিনি ১৯৩৯ সালে যশোর সম্মিলনী ইনস্টিটিউশন থেকে প্রবেশিকা ও ১৯৪১ সালে উচ্চ মাধ্যমিক পাশ করে ১৯৫১ সালে কলকাতার রিপন কলেজ থেকে গ্রাজুয়েট হন। ১৯৫১ সালে তিনি কোলকাতা বিশ্ববিদ্যালয় থেকে আইন শাস্ত্রে ডিগ্রি অর্জন করে ১৯৫২ সালে আইন পেশায় নিয়োজিত হন ও যশোর আইনজীবী সমিতির সদস্য হন।
জীবনী
রওশন আলী ১৯৫০ সালে আওয়ামী লীগে যোগ দেন। তিনি ১৯৫৫ সালে যশোর জেলা আওয়ামী লীগের সাধারণ সম্পাদক নির্বাচিত হয়ে ১৯৭২ সাল পর্যন্ত তিনি এ পদে ছিলেন। এর পর যশোর জেলা আওয়ামী লীগের সভাপতি হিসেবে আমৃত্যু দায়িত্ব পালন করেন। ১৯৮৫ সাল থেকে আমৃত্যু বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য হিসাবেও দায়িত্ব পালন করেন তিনি।
১৯৭০ সালে আওয়ামী লীগের মনোনয়ন নিয়ে যশোর সদর ও বাঘারপাড়া আসন থেকে পাকিস্তান জাতীয় পরিষদের সদস্য (এমএনএ) নির্বাচিত হন। ১৯৭১ সালের স্বাধীনতা যুদ্ধে তিনি ভারতে অবস্থান করেন। তিনি ১৯৭২ সালে খসড়া সংবিধান প্রণয়ন কমিটির সদস্য ছিলেন। বাংলাদেশের গণপরিষদেরও তিনি সদস্য ছিলেন।
১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে বিলুপ্ত যশোর-৯ (যশোর সদর) আসন থেকে সংসদ সদস্য নির্বাচিত হয়েছিলেন। ১৯৭৫ সালে তিনি বাকশালে যোগদান করে যশোরের গভর্ণর হন। এর পর তিনি ১৯৯১ সালের পঞ্চম জাতীয় সংসদ নির্বাচনে যশোর-৩ আসন থেকে আওয়ামী লীগের মনোনয়ন নিয়ে পুনরায় সংসদ সদস্য নির্বাচিত হন। ১৯৮৬ সালের তৃতীয় জাতীয় নির্বাচনে প্রার্থী হয়ে তিনি পরাজিত হয়েছিলেন।
১৯৮৫ সালে তিনি রাষ্ট্রপতি স্বর্ণপদক পান। তিনি ১৯৮৫ সালে বাংলাদেশ কো অপারেটিভ ইন্সুরেন্সের প্রতিষ্ঠাতা পরিচালক ছিলেন। তিনি ১৯৮২-৮৩ এবং ১৯৮৬ সাল পর্যন্ত যশোর আইনজীবী সমিতির তিনবারের নির্বাচিত সভাপতি ছিলেন। তিনি বাংলাদেশ জাতীয় সমবায় শিল্প সমিতি ও জাতীয় সমবায় ইউনিয়নের সভাপতি ছিলেন।
মৃত্যু
রওশন আলী ১৯ আগস্ট ১৯৯৪ সালে মৃত্যুবরণ করেন।
তৈলাফাং ঝর্ণা
তৈলাফাং ঝর্ণা বাংলাদেশের খাগড়াছড়ি জেলার মাটিরাঙ্গা উপজেলায় অবস্থিত। এটি খাগড়াছড়ি জেলার নতুন ঝর্ণাগুলোর মাঝে একটি।  বর্ষাকালে ঝর্ণার পানি প্রবাহ বছরের অন্যান্য সময়ের তুলনায় বৃদ্ধি পায়।
অবস্থান
এটি পার্বত্য খাগড়াছড়ি জেলার মাটিরাঙ্গা উপজেলার কাতালমনি ত্রিপুরা পাড়ায় অবস্থিত। ঝর্ণাটি প্রায় ৫০ ফুট উঁচু আর ২০ ফুট প্রশস্ত।
এই ঝর্ণায় পৌঁছানোর একাধিক পথ আছে যার মধ্যে খাগড়াছড়ির মাটিরাঙ্গা উপজেলার তবলছড়ি হয়ে রয়েছে একটি পথ এবং পানছড়ি উপজেলার মরাটিলা দিয়েও রয়েছে আর একটি পথ|খাগড়াছড়ি সদর থেকে সিএনজি অথবা মাহেন্দ্রা করে কাতালমনি পাড়া-ভাইবোনছড়া সংযোগ সড়কে নামতে হবে। সেখান থেকে কাতালমনি পাড়ার দূরত্ব ৬/৭ কিলোমিটার।
আবু বকর আল-খাল্লাল
আবু বাকর আল-খাল্লাল (আরবি: أبو بكر الخلال, মৃ. ৩১১ হি./৯২৩ খৃ.) ছিলেন একজন হাম্বলি ফিকহশাস্ত্র বিদ। তাঁর পুরো নাম আহমাদ ইবন মুহাম্মাদ ইবন হারুন ইবন ইয়াজিদ আল-বাগদাদি।
আল-খাল্লাল আহমাদ ইবন হাম্বলের পুত্র আবদুল্লাহ-সহ আহমদ ইবন হাম্বলের সরাসরি পাঁচজন ছাত্রের মধ্যে একজন ছিলেন। তাঁর করা ইবনে হাম্বলের মতামতের সংগ্রহ শেষ পর্যন্ত বিশটি খণ্ডে পৌঁছে এবং শেষ পর্যন্ত হাম্বলি মাযহাবে সংরক্ষণের দিকে পরিচালিত করে। তিনি তার সময়ের প্রধান হাম্বলি পণ্ডিত হিসেবে বিবেচিত হন।
আল জামিয়া আল ইসলামিয়া পটিয়া
আল জামিয়া আল ইসলামিয়া পটিয়া সংক্ষেপে পটিয়া মাদ্রাসা বাংলাদেশের চট্টগ্রাম জেলার পটিয়া উপজেলায় অবস্থিত একটি কওমি মাদ্রাসা। জমিরুদ্দিন আহমদের নির্দেশে আজিজুল হক ১৯৩৮ সালে এটি প্রতিষ্ঠা করেন। একটি আন্তর্জাতিক ইসলামি বিশ্ববিদ্যালয় হিসেবেও এর পরিচিতি আছে। বাংলাদেশে ইসলাম প্রচার, কওমি মাদ্রাসা সমূহকে এক সিলেবাসের অধীনে অন্তর্ভূক্তকরণ, আলেমদের আধুনিক ও উচ্চ শিক্ষার ক্ষেত্রে এই মাদ্রাসার ভূমিকা রয়েছে। একই ধরনের প্রতিষ্ঠান হিসেবে হাটহাজারী মাদ্রাসার অনেক পরে প্রতিষ্ঠিত হলেও অনেকের মতে এটি অনেক ক্ষেত্রে হাটহাজারী মাদ্রাসাকেও ছাড়িয়ে গেছে। এই মাদ্রাসার তাজবীদ ও হিফজ বিভাগদ্বয় সমগ্র বাংলাদেশে দুটি আদর্শ প্রতিষ্ঠান হিসেবে বিবেচিত হয়। এটি আঞ্জুমানে ইত্তেহাদুল মাদারিস বাংলাদেশের অধিভুক্ত। মাসিক আত তাওহীদ এই মাদ্রাসার মুখপত্র।
মাদ্রাসার প্রথম মহাপরিচালক ছিলেন আজিজুল হক। বর্তমানে মাদ্রাসার মহাপরিচালকের দায়িত্ব পালন করছেন ওবায়দুল্লাহ হামযাহ। মাদ্রাসার দ্বিতীয় মহাপরিচালক মুহাম্মদ ইউনুসের সময়ে মাদ্রাসার ব্যাপক অবকাঠামোগত উন্নয়ন সাধিত হয়। ১৯৪৫ সালে ইব্রাহিম বালিয়াভির মাধ্যমে এই মাদ্রাসায় দাওরায়ে হাদিস চালু করা হয়। মাদ্রাসার বর্তমান শায়খুল হাদিস ও প্রধান মুফতি হিসেবে আছেন আহমাদুল্লাহ। সুলতান যওক নদভী এই মাদ্রাসার পৃষ্ঠপোষক এবং মজলিসে শূরার সভাপতি। ১৯৬০ সালে প্রণীত সংবিধানের ভিত্তিতে মাদ্রাসার যাবতীয় কার্যক্রম পরিচালিত হয়। ১৯৭১ সালে বাংলাদেশের স্বাধীনতা যুদ্ধের সময় মাদ্রাসাটি ক্ষতিগ্রস্থ হয়। শিক্ষা কার্যক্রমের পাশাপাশি এটি সমাজসেবা ও দাওয়াতি কার্যক্রম পরিচালনা করে। এজন্য মাদ্রাসার পরিচালিত সংস্থার মধ্যে রয়েছে: আঞ্জুমানে ইত্তেহাদুল মাদারিস বাংলাদেশ, বাংলাদেশ তাহফীজুল কুরআন সংস্থা, ইসলামি ত্রাণ কমিটি, আন্তর্জাতিক ইসলামি সম্মেলন সংস্থা, নও মুসলিম ফাউন্ডেশন।
প্রেক্ষাপট
থাম্ব|বাবুল আজিজ, মাদ্রাসার প্রধান গেইট আধুনিক শিক্ষার জন্য পটিয়াতে বহু আগে ২টি মানসম্মত উচ্চ বিদ্যালয় এবং চারপাশে একই ধরনের বহু মহাবিদ্যালয়, প্রাথমিক ও উচ্চ বিদ্যালয় প্রতিষ্ঠিত হয়েছিল। এই অঞ্চলে বহু মাজার থাকলেও ধর্মীয় শিক্ষার জন্য কোনো ব্যবস্থা ছিল না। ধর্মীয় শিক্ষার এই চাহিদা পূরণের লক্ষ্যে চট্টগ্রাম শহরের দক্ষিণ পূর্বে প্রায় ২৫ কি.মি. দূরে এই মাদ্রাসাটি প্রতিষ্ঠা করা হয়।
প্রতিষ্ঠা
থাম্ব|কেন্দ্রীয় মসজিদের মিনার শাহ আহমদ হাসান শিক্ষাজীবন সমাপ্ত করার পর তার ইচ্ছা ছিল তিনি চট্টগ্রাম শহরে অথবা পটিয়া থানার পার্শ্বে একটি মাদ্রাসা প্রতিষ্ঠা করবেন। পিতার একমাত্র পুত্র হওয়ায় বাড়ি থেকে দূরবর্তী স্থানে মাদ্রাসা প্রতিষ্ঠার অনুমতি না পাওয়ায় বাড়ির নিকটবর্তী নিজস্ব জমিতে তিনি জিরি মাদ্রাসা প্রতিষ্ঠা করেন। সাথে সাথে তার ইচ্ছা পূরণের প্রচেষ্টাও চালিয়ে যান। তার প্রচেষ্টার ফলে পটিয়া থানার বাসিন্দা মনুমিয়া দফাদার তার একটি অচল বিস্কুটের দোকান ফোরকানিয়া মাদ্রাসার জন্য দেওয়ার প্রতিশ্রুতি দিলেন। জায়গা পেয়ে শাহ আহমদ হাসান জিরি মাদ্রাসার ফান্ড থেকে বেতন নির্ধারিত করে কারী মুসলেমকে সেখানের শিক্ষক হিসেবে নিযুক্ত করে একটি ফোরকানিয়া মাদ্রাসা চালু করেন। এভাবে দুই বছর চলার পর স্থানীয় লোকজন চাঁদার ভিত্তিতে তার সম্মানী নির্ধারণ করেন। ১৯৩৮ সালে জমিরুদ্দিন আহমদ তার শিষ্য ও জিরি মাদ্রাসার শিক্ষক মুফতি আজিজুল হককে পটিয়াতে একটি মাদ্রাসা প্রতিষ্ঠার নির্দেশ দিয়ে বলেন,
দ্বীনের সূর্য উদয়ের মধ্যে পটিয়ার আকাশে ঘূর্ণায়মান খণ্ড খণ্ড কালো মেঘমালা বিদূরিত করতে সেখানে একটি মাদ্রাসা প্রতিষ্ঠা করো। পটিয়া হলো কেন্দ্রীয় স্থান। এর মাধ্যমে বহু এলাকা আলোকিত হবে।
নির্দেশ পেয়ে আজিজুল হক পটিয়ায় একটি মাদ্রাসা প্রতিষ্ঠার প্রচেষ্টা শুরু করেন। তিনি তার শিষ্য জিরিস্থ আমজাদ আলী খানকে পটিয়ায় পাঠিয়ে দেন, যাতে আবদুস সোবহান রাহাত আলী উচ্চ বিদ্যালয়ের শিক্ষক মাওলানা মাসউদের সাথে সাক্ষাত করে একটি মাদ্রাসা স্থাপনের জন্য কিছু জায়গার ব্যবস্থা করা যায়। জায়গার ব্যবস্থা না হওয়ায় মাওলানা মাসউদ আমজাদ আলী খানকে পূর্বে প্রতিষ্ঠিত শাহ আহমদ হাসানের ফোরকানিয়া মাদ্রাসায় সহশিক্ষক হিসেবে পাঠদানের ব্যবস্থা করে দেন। কিছুদিন পর আজিজুল হক, শাহ আহমদ হাসান সহ প্রমুখ জিরি থেকে পটিয়ায় আগমন করেন। তাদের প্রচেষ্টার ফলে মনুমিয়া দফাদার মাদ্রাসার জন্য জায়গা দিতে সম্মত হলেন। জায়গা পাওয়ার প্রতিশ্রুতি পাওয়ার পর আপাতত ওয়াহেদ আলীর মসজিদে মাদ্রাসার কাজ চালিয়ে যাওয়ার সিদ্ধান্ত গৃহীত হয়। উপরোক্ত সিদ্ধান্তমতে তারা এবং স্থানীয় কিছু লোক সেদিন ওয়াহেদ আলীর মসজিদে যোহরের নামাজ আদায় করেন। নামাজ শেষে উক্ত মনীষীগণ ও উপস্থিত মুসল্লীগণের সমাবেশে তিনজন ছাত্রকে কুরআনের প্রথম পাঠ দেওয়া হয়। এটি পরিচালনা করেন হাটহাজারী মাদ্রাসার ভূতপূর্ব শায়খুল হাদিস জিরি নিবাসী মাওলানা এয়াকুব। মোনাজাত শেষে পূর্বের কারী মুসলিম ও আমজাদ আলী খানের সাথে নাইখাইন নিবাসী মাওলানা ঈসা ও বোয়ালখালী থানার অন্তর্গত মোহরা নিবাসী মাওলানা আহমদকে বিনাবেতনে পড়ানোর জন্য নিযুক্ত করা হয়। এই চারজনকে মাদ্রাসা পরিচালনার যাবতীয় দায়িত্ব বুঝিয়ে দিয়ে আজিজুল হক সহ অন্যান্যরা জিরি মাদ্রাসায় চলে যান।
এভাবে এক মাস চালানোর পর মনুমিয়া দফাদার পূর্বের প্রতিশ্রুতি মোতাবেক বর্তমান পটিয়া মাদ্রাসার পশ্চিম গেইটের পূর্বপার্শ্বে আড়াই গণ্ডা জমি মাদ্রাসার জন্য দান করেন। সে জমির উপর সর্বপ্রথম ১৯ হাত লম্বা ৭ হাত প্রস্থ পশ্চিমমুখী দরজা করে একটি বাঁশের ঘর তৈরি করা হয়। অতঃপর তারা সে বাঁশের ঘরে শিক্ষাদান করা আরম্ভ করেন। এভাবে কিছুকাল অতিবাহিত হওয়ার পর উক্ত জমির পশ্চিম পার্শ্বে ২৭ হাত লম্বা ৭ হাত প্রস্থ করে পূর্বমুখী একটি মাটির ঘর তৈরি করা হয়। সে সময় তাদের সঙ্গে মাওলানা মাসউদকেও শিক্ষকতা করার জন্য নিযুক্ত করা হয়। তাদের সম্মিলিত প্রচেষ্টায় চতুর্দিক হতে বেশ কিছুসংখ্যক ছাত্রদের সমাবেশ হয়। মাদ্রাসাটি জামাতে হাশতুম পর্যন্ত উন্নীত হয়। ইতিমধ্যে মাদ্রাসা পরিচালনা সংক্রান্ত ব্যাপারে স্থানীয় মাদ্রাসার সাহায্যকারীদের মধ্যে কিছু মতানৈক্য সৃষ্টি হয়। ফলে ১৯৪০ সালে জিরি মাদ্রাসা থেকে আজিজুল হক স্থায়ীভাবে পটিয়া মাদ্রাসায় চলে আসেন এবং মাদ্রাসা পরিচালনার দায়িত্বভার গ্রহণ করেন। তিনি মাদ্রাসার নাম দিয়েছিলেন জমিরিয়া কাসেমুল উলুম। ৫/৬ বছরের মধ্যে মাদ্রাসাটি কওমি মাদ্রাসা শিক্ষার শেষ স্তর দাওরায়ে হাদিস পর্যন্ত চালু করতে সক্ষম হয়।
স্বাধীনতা যুদ্ধ
থাম্ব|বোমাবর্ষণে দুর্বল হওয়া হাজী মুহাম্মদ ইউনুস হলের পুনর্নির্মিত ভবন জাদিদ মঞ্জিল ১৯৭১ সালের ২৬ মার্চের প্রথম প্রহরে কালুরঘাট বেতার কেন্দ্র থেকে বাংলাদেশের স্বাধীনতার ঘোষণা দেওয়ার পর এই বেতার কেন্দ্র পাকিস্তানি বাহিনীর আক্রমণের লক্ষ্যবস্তুতে পরিণত হয়। হামলার ভয়ে জিয়াউর রহমান সম্প্রচারকেন্দ্রটি রক্ষা করতে এই মাদ্রাসায় এসে আশ্রয় নেন। মাদ্রাসার মেহমানখানা তাদের জন্য ছেড়ে দেওয়া হয় এবং সেখান থেকে পুনরায় অস্থায়ী বেতারকেন্দ্রটি চালু করা হয়। তবে পাকিস্তানি বাহিনীর আক্রমণের ভয়ে তারা সেখান থেকে চলে যান। মাদ্রাসায় বাংলাদেশের স্বাধীনতা যুদ্ধাদের আশ্রয় দেওয়ার খবর পাওয়ার পর পাকিস্তান বিমানবাহিনী মাদ্রাসায় বোমাবর্ষণ করে। এতে মাদ্রাসার জোষ্ঠ্য শিক্ষক আব্দুল মান্নান দানিশ ও আরেক শিক্ষক জেবুল হাসানের এক মেহমান নিহত এবং বহু লোক আহত হন। পুকুরপাড়ে অবস্থিত একটি ভবন ধ্বংস হয়ে যায়। এই হামলায় সাহিত্য বিষয়ক প্রতিষ্ঠান এদারাতুল মাআরিফের কার্যালয় ক্ষতিগ্রস্ত হয় এবং এর পরিচালক হারুন ইসলামাবাদীর বহু পাণ্ডুলিপি পুড়ে ছাই হয়ে যায়।
শিক্ষা ভবন
থাম্ব|মাদ্রাসার শিক্ষাভবন হাজী মুহাম্মদ ইউনুস ১৯৮৫ সালে এই ভবনটি নির্মাণ করেন। এই ভবনে তাজবীদ, মিজান, কাফিয়া, হিদায়াতুন্নাহু, শরহে জামী, শরহে বেকায়া, হিদায়া, মিশকাত ও দাওরায়ে হাদিসের জন্য পৃথক পৃথক শ্রেণীকক্ষ নির্মাণ করা হয়েছে। গুরুত্বপূর্ণ ব্যক্তিবর্গের সংবর্ধনা প্রদান, মাদ্রাসা ও বোর্ডের কেন্দ্রীয় পরীক্ষার জন্য এখানে একটি হল আছে। ভবনের দ্বিতীয় তলার পশ্চিম পাশে আছে শিক্ষা বিষয়ক অফিস এবং অধিবেশন কক্ষ।
হাজী ইউনুস রহ. হল
থাম্ব|হাজী ইউনুস রহ. হলের উপর নির্মিত জাদিদ মঞ্জিল
মাদ্রাসার দ্বিতীয় মহাপরিচালক হাজী মুহাম্মদ ইউনুসের নামানুসারে এই ভবনের নামকরণ করা হয়েছে। এটি মাদ্রাসার কেন্দ্রীয় মসজিদের দক্ষিণ-পূর্ব কর্ণারে অবস্থিত। এটি সম্পূর্ণই ছাত্রাবাস হিসেবে ব্যবহৃত হতো। তবে এখানে তাখাসসুস ফিল লুগা আল আরাবিয়ার একটি শ্রেণীকক্ষ ছিল। এ ভবনটির মধ্যখানে মাদ্রাসার ছাত্রদের আয়রনমুক্ত বিশুদ্ধ পানি পৌঁছাবার জন্য একটি ফিল্টার বসানো হয়েছে। নীচতলায় আল্লামা হারুন ইসলামাবাদী ও শহীদ আব্দুল গফুর রহ. পাঠাগার প্রতিষ্ঠা করা হয়েছে। বর্তমানে হাজী ইউনুস রহ. হলের একাংশ সংস্কার করে জাদিদ মঞ্জিল নির্মিত হয়েছে।
তাহফিজুল কুরআন হল
থাম্ব|তাহফিজুল কুরআন হল থাম্ব|তাহফিজুল কুরআন হলের পার্শ্ববর্তী মাঠ থাম্ব|২০১৯ সালের আন্তর্জাতিক ইসলামি মহাসম্মেলন হাজী মুহাম্মদ ইউনুস হিফজের জন্য তিনতলা বিশিষ্ট তাহফিজুল কুরআন হল নির্মাণ করেন। নীচ তলাতে নাজেরা বিভাগ, ২য় তলা হিফজ বিভাগের ছাত্রদের পাঠদান কক্ষ। তিন তলায় আছে ছাত্রদের পৃথক ছাত্রাবাস। তাছাড়া হিফজ বিভাগের পূর্ব পাশে একটি মাঠ রয়েছে। এখানে আন্তর্জাতিক ইসলামি মহাসম্মেলনও অনুষ্ঠিত হয়। আর পশ্চিম পাশে একটি পুকুর রয়েছে। পুকুরটির চতুর্দিক পাকা।
কেন্দ্রিয় লাইব্রেরি
থাম্ব|কেন্দ্রীয় লাইব্রেরি ২০০৩ সালে চারতলা বিশিষ্ট মাদ্রাসার কেন্দ্রিয় লাইব্রেরি নির্মাণ করেন হারুন ইসলামাবাদী। এই লাইব্রেরিতে অনেক দুর্লভ গ্রন্থের সন্ধান পাওয়া যায়।
দারে জাদিদ হল
দারে জাদিদ হলটি শুধুমাত্র দাওরায়ে হাদিসের ছাত্রদের জন্য নির্ধারিত। চারতলা বিশিষ্ট বিশাল ভবনে ছোট ছোট কক্ষ নির্মাণ করে ছাত্রদের বসবাসের ব্যবস্থা করা হয়েছে। দারে জাদিদের ছাত্রদের জন্য পৃথক একটি মসজিদও রয়েছে।
তিব্বিয়া হল
থাম্ব
তিনতলা বিশিষ্ট তিব্বিয়া ভবনটিতে স্কুল কলেজ বিশ্ববিদ্যালয় পড়ুয়া ছাত্রদের জন্য একটি আধুনিক শর্টকোর্স বিভাগ চালু আছে। তাছাড়া ভবনের নীচ তলায় দাতব্য চিকিৎসালয় ও কমিনিউটি হেলথ ওয়ার্কার ট্রেনিং কোর্স চালু ছিল। এ ভবনটি মাদ্রাসার দক্ষিণ পূর্ব প্রান্ত ঘেঁষে অবস্থিত।
বাংলা বিভাগ হল
থাম্ব|বাংলা বিভাগ হল থাম্ব|মাসিক আত তাওহীদের কার্যালয় পুকুরের সোজা পশ্চিম পার্শ্বে এ ভবনটি অবস্থিত। এখানে মাদ্রাসার বাংলা বিভাগ, ইবতেদায়ী, মিযান, নাহবেমীর শ্রেণী কক্ষসহ পৃথক ছাত্রাবাসের ব্যবস্থা রয়েছে। এ হলের নীচ তলায় মাসিক আত তাওহীদের অফিস রয়েছে।
টেকনিক্যাল হল
থাম্ব টেকনিক্যালের ছাত্রদের জন্য মাদ্রাসার উত্তর-পূর্ব কোণায় এই ভবনটি নির্মাণ করা হয়েছে। টেকনিক্যাল হলের পাশে আরেকটি পুকুর খনন করা হয়েছে। এর দক্ষিণ পাশে মাদ্রাসার মতবখখানা বা রান্নাঘর অবস্থিত।
সংবিধান
মাদ্রাসার কর্মপরিধি বৃদ্ধির পর মাদ্রাসার দ্বিতীয় মহাপরিচালক হাজী মুহাম্মদ ইউনুস সুষ্ঠুভাবে মাদ্রাসা পরিচালনার জন্য একটি সংবিধান প্রণয়ন করেন, যা ১৯৬০ সালে মজলিশে শূরা কর্তৃক সর্বসম্মতিক্রমে গৃহীত ও প্রকাশিত হয়। তখন থেকে এই সংবিধানের মাধ্যমে মাদ্রাসার যাবতীয় কার্যক্রম পরিচালিত হয়ে আসছে। এই সংবিধানে মাদ্রাসার আদর্শ হিসেবে আহলে সুন্নাত ওয়াল জামায়াত এবং পাঠ্যসূচী, শিক্ষাপদ্ধতি হিসেবে দারুল উলুম দেওবন্দকে গ্রহণ করা হয়েছে। তাছাড়া এই সংবিধানে মাদ্রাসার মৌলিক নীতিমালা, পরিচালনা কমিটি, মাদ্রাসা প্রধান, অন্যান্য কর্মকর্তা ও কর্মচারীদের দায়িত্ব ও ক্ষমতা ইত্যাদির বিস্তারিত বিবরণ আছে।
প্রশাসন
থাম্ব|মাদ্রাসার মহাপরিচালকের কার্যালয়
মজলিশে শুরা
মাদ্রাসার সর্বোচ্চ নীতিনির্ধারণী কমিটি মজলিশে শুরা নামে পরিচিত। এটি মাদ্রাসার আভ্যন্তরীণ ও বাইরের যেকোনো গুরুত্বপূর্ণ স্বীদ্ধান্ত গ্রহণ ও অনুমোদন দেয়। যা দেশের কয়েকজন শীর্ষ আলেমদের নিয়ে গঠন করা হয়। এটি মাদ্রাসার সার্বক্ষণিক তত্ত্বাবধান করে। এছাড়াও নির্বাহী কমিটি (মজলিশে আমেলা), পরিচালনা কমিটি (মজলিশে এন্তেজামী) গঠনের জন্য এটি বাছাইপূর্বক সদস্য নিয়োগ দান করে।
মজলিশে এন্তেজামিয়া
মাদ্রাসার মহাপরিচালককে পরিচালনা কাজে সাহায্য করার জন্য মজলিশে এন্তেজামিয়া বা পরিচালনা কমিটি গঠন করা হয়েছে। এর সদস্য সংখ্যা মোট ৫ জন।
মজলিশে ইলমী
শিক্ষার মান উন্নয়ন, পরীক্ষা গ্রহণ, পরীক্ষার তারিখ নির্ধারণ, পাঠ্যসূচী অনুসারে কিতাব বন্টন সহ মাদ্রাসার যাবতীয় একাডেমিক কার্যক্রম তত্ত্বাবধান ও জরুরী পরিকল্পনা গ্রহণের জন্য মজলিশে ইলমী বা একাডেমিক কমিটি গঠন করা হয়েছে। এটি মাদ্রাসার অভিজ্ঞ শিক্ষকমণ্ডলীদের নিয়ে গঠিত।
প্রশাসনিক বিভাগ
মাদ্রাসার যাবতীয় কার্যাবলি সুষ্ঠুভাবে পরিচালনার জন্য যেসব বিভাগ রয়েছে তার মধ্যে উল্লেখযোগ্য:
শিক্ষাব্যবস্থা
এটি আঞ্জুমানে ইত্তেহাদুল মাদারিস বাংলাদেশের অধিভুক্ত। দাওরায়ে হাদিস সমাপনকারীদের আল হাইআতুল উলয়া লিল জামিআতিল কওমিয়া বাংলাদেশের অধীনে কেন্দ্রীয় পরীক্ষায় অংশগ্রহণের সুযোগ প্রদান করা হয়। প্রতি শিক্ষাবর্ষে মোট তিনটি পরীক্ষা অনুষ্ঠিত হয়। সফর মাসের ১ম সপ্তাহে ১ম সাময়িক, জমাদিউল আউয়ালের ১ম সপ্তাহে ২য় সাময়িক, শাবান মাসের ২য় সপ্তাহে বার্ষিক পরীক্ষা অনুষ্ঠিত হয়। মাদ্রাসার সাধারণ শিক্ষাবর্ষ ১৫টি এবং সেগুলো ৬ স্তরে বিভক্ত:
এছাড়াও আছে তাহফীজুল কুরআন বিভাগ – এ বিভাগে কিরাত ও তাজবীদ সহকারে শিক্ষার্থীদের কুরআন হিফজ করানো হয়, শর্টকোর্স বিভাগ – এস.এস.সি/সমমান পাশ ছাত্রদেরকে ইসলামি শিক্ষায় শিক্ষিত করার লক্ষ্যে ছয় বছরে দাওরায়ে হাদিস পাশের সুযোগ দানের জন্য বিভাগটি খোলা হয়েছে, ইসলামি কারিগরী বিভাগ, ইসলামি চিকিৎসা প্রশিক্ষণ কেন্দ্র, সাহিত্য ও সাংস্কৃতিক বিভাগ, বৃত্তিমূলক প্রশিক্ষণ এবং দারুল ইফতা বা ফতোয়া বিভাগ – এটি মুসলমানদের ধর্মীয়, সামাজিক, রাজনৈতিক, পারিবারিক, অর্থনৈতিক সহ সকল সমস্যার কুরআন-হাদিস ভিত্তিক সমাধান দানের জন্য প্রতিষ্ঠা করা হয়েছে। এছাড়া বিভিন্ন বিষয়ের উপর সেমিনার ও সিম্পোজিয়ামের আয়োজন এবং বিভিন্ন সংকলন প্রকাশ ও সম্পাদনার কাজও করা হয় ফতোয়া বিভাগে। এ উদ্দেশ্য সাধনের লক্ষে ইসলামি চিন্তাবিদ, বিশেষজ্ঞ ও আইনবিদগণের প্রকাশনা সংগ্রহ এবং প্রয়োজনে মুসলিম বিশ্বের বরেণ্য আলেমদের মতামত গ্রহণের ব্যবস্থা করা হয়। মাদ্রাসার সাময়িক কার্যক্রম সমূহের মধ্যে রয়েছে: হেফজ প্রশিক্ষণ, তাজবিদ ও কেরাত প্রশিক্ষণ, শিক্ষক প্রশিক্ষণ ও নূরানী প্রশিক্ষণ।
তাখাচ্ছুছাত বা বিশেষ বিভাগসমূহ:
অন্যান্য
এছাড়া মাদ্রাসার অন্যান্য প্রকাশনার মধ্যে রয়েছে: পাক্ষিক আল আজিজ (আরবি পত্রিকা), মাসিক অভিযাত্রী (বাংলা দেয়ালিকা), দ্রোহ (ছোট সাময়িকী), আন নাদী (আরবি ও বাংলা দেয়ালিকা), দর্পন (বাংলা দেয়ালিকা), বদর (বাংলা দেয়ালিকা), প্রত্যয় (ছড়া পত্রিকা)।
আঞ্জুমানে ইত্তেহাদুল মাদারিস বাংলাদেশ
মাদ্রাসার প্রতিষ্ঠাতা মুফতি আজিজুল হকের তত্ত্বাবধানে ১৯৫৯ সালে এই শিক্ষাবোর্ডটি গঠন করেন হাজী মুহাম্মদ ইউনুস। এটি বাংলাদেশ সরকার স্বীকৃত ৬টি কওমি মাদ্রাসা শিক্ষাবোর্ডের অন্যতম। এই বোর্ডের মাধ্যমে বাংলাদেশের দক্ষিণাঞ্চলের কওমি মাদ্রাসা সমূহের মধ্যে একাডেমিক ঐক্য তৈরি হয়েছে। ২০১৫ সালের পরিসংখ্যান অনুসারে, এর তত্ত্বাবধানে ৫০০টি মাদ্রাসা পরিচালিত হয়। বর্তমানে বোর্ডটি ৫টি কেন্দ্রীয় পরীক্ষা গ্রহণ করে।
বাংলাদেশ তাহফীজুল কুরআন সংস্থা
দেশব্যাপী বিক্ষিপ্তভাবে ছড়িয়ে থাকা অসংখ্য হিফজ মাদ্রাসাকে সুসংগঠিত করা এবং পারস্পরিক সহযোগিতা জোরদারের মাধ্যমে সঙ্কট নিরসনের লক্ষ্যে ১৯৭৬ সালে মাদ্রাসার দ্বিতীয় মহাপরিচালক হাজী মুহাম্মদ ইউনুস এই সংস্থাটি প্রতিষ্ঠা করেন। এই সংস্থার পক্ষ থেকে প্রতিবছর হিফজুল কুরআন প্রতিযোগিতার আয়োজন করা হয়। হিফজের মান উন্নয়ন ও প্রচার প্রসারের লক্ষ্যে হিফজ মাদ্রাসাকে প্রয়োজনে আর্থিক সহায়তা প্রদান করা, দরিদ্র্য ও মেধাবী শিক্ষার্থীদের শিক্ষাবৃত্তি প্রদান করা, অগ্রগতি পরিদর্শন করা, কেন্দ্রীয় পরীক্ষা গ্রহণ করা, শিক্ষক প্রশিক্ষণ সহ নানা ধরনের কর্মসূচি গ্রহণ করা হয়।
আন্তর্জাতিক ইসলামি সম্মেলন সংস্থা
ইসলামি শিক্ষার প্রচার প্রসারের উদ্দেশ্য বাংলাদেশের প্রতিটি জেলায় আন্তর্জাতিক সম্মেলন আয়োজনের লক্ষ্য নিয়ে ১৯৮৬ সালে মাদ্রাসার দ্বিতীয় মহাপরিচালক হাজী মুহাম্মদ ইউনুস এই সংস্থাটি প্রতিষ্ঠা করেন।
ইসলামি ত্রাণ কমিটি
১৯৯১ সালে বাংলাদেশে সংগঠিত ভয়াবহতম ঘূর্ণিঝড়ের প্রেক্ষাপটে ত্রাণ কার্যক্রম পরিচালনার লক্ষ্যে মাদ্রাসার তত্ত্বাবধানে এই সংগঠনটি প্রতিষ্ঠা করা হয়। গরিব অসহায়দের জন্য ঘর ও মসজিদ মাদ্রাসা নির্মাণে এই কমিটি বিশেষ গুরুত্ব দিয়ে থাকে। এটি এনজিও বিষয়ক ব্যুরোতে নিবন্ধিত।
নও মুসলিম ফাউন্ডেশন
থাম্ব|নও মুসলিম ফাউন্ডেশনের কার্যালয় পার্বত্য অঞ্চলে খ্রিস্টান মিশনারিদের তৎপরতা রোধ, ইসলাম প্রচার এবং ইসলাম গ্রহণকারী নওমুসলিমদের সবরকমের সহযোগিতা প্রদানের লক্ষ্যে মাদ্রাসার দ্বিতীয় মহাপরিচালক হাজী মুহাম্মদ ইউনুস নও মুসলিম পুনর্বাসন কেন্দ্র প্রতিষ্ঠা করেন। কিন্তু তার মৃত্যুর পর সেটিকে পূর্ণাঙ্গ রূপ দেওয়া সম্ভব হয় নি। তার পরবর্তী মাদ্রাসার তৃতীয় মহাপরিচালক হারুন ইসলামাবাদী ১৯৯৮ সালে এই পুনর্বাসন কেন্দ্রের উত্তরসূরী হিসেবে নও মুসলিম ফাউন্ডেশনের আত্মপ্রকাশ ঘটান। এই ফাউন্ডেশনের মাধ্যমে নও মুসলিমদের পুনর্বাসনের লক্ষ্যে ফাউন্ডেশনের নামে জমি সংগ্রহ করা, ধর্মান্তরিতদের এফিডেভিট করণ, ক্ষেত্র বিশেষে আদালতে বিবাহের যথাযথ ব্যবস্থা গ্রহণ, তাদের ধর্মীয় শিক্ষাদান, কর্মসংস্থান তৈরি সহ নও মুসলিমদের কল্যাণার্থে বিভিন্ন কর্মসূচি গ্রহণ করা হয়।
জামিল মাদ্রাসা
বাংলাদেশের উত্তরাঞ্চলে ইসলামি শিক্ষার প্রচার প্রসারের লক্ষ্যে ১৯৬০ সালে মুফতি আজিজুল হকের তত্ত্বাবধানে আল জামিয়া আল ইসলামিয়া কাসেমুল উলুম বগুড়া প্রতিষ্ঠা করা হয় যা জামিল মাদ্রাসা নামে সমধিক পরিচিত। ১৯৬৭ সালে এখানে দাওরায়ে হাদিস খোলা হয়। ১৯৯৫ সালে জামিল মাদ্রাসার পরিচালক মুফতি আব্দুর রহমান তানযীমুল মাদারিসিদ দ্বীনিয়া বাংলাদেশ গঠন করেন, যার অধীনে তিন সহস্র মাদ্রাসা রয়েছে।
ইছাপুর ফয়জিয়া তাজবীদুল কুরআন মাদ্রাসা
বাংলাদেশের চট্টগ্রামের জেলার হাটহাজারী থানার অর্ন্তগত ইছাপুরে ১৯৭৩ সালে মাদ্রাসার দ্বিতীয় মহাপরিচালক হাজী মুহাম্মদ ইউনুস এই উচ্চ মাধ্যমিক স্তরের মাদ্রাসাটি প্রতিষ্ঠা করেন। তিনি তার শিক্ষক মুফতি ফয়জুল্লাহর নামানুসারে এই মাদ্রাসার নামকরণ করেন ফয়জিয়া। মুফতি ফয়জুল্লাহ স্বয়ং মাদ্রাসাটি উদ্ভোদন করেন।
ইসলামি শিক্ষাকেন্দ্র বান্দরবান
মাদ্রাসার দাওয়াতি কর্মকাণ্ডের আরেকটি গুরুত্বপূর্ণ প্রকল্প বান্দরবানের ইসলামি শিক্ষাকেন্দ্র। ১৯৮৯ সালে হাজী মুহাম্মদ ইউনুস এই প্রকল্প শুরু করেন। এই প্রকল্পের অধীনে একটি ইসলামি শিক্ষাকেন্দ্র, একটি ৫০ শয্যা বিশিষ্ট হাসপাতাল এবং একটি ত্রিতল বিশিষ্ট বড় জামে মসজিদ প্রতিষ্ঠা করা হয়েছে।
ইসলামিক মিশনারী সেন্টার, সুখবিলাস
খ্রিস্টান মিশনারীদের তৎপরতা রোধে চট্টগ্রাম জেলার রাঙ্গুনিয়া থানার অন্তর্গত সুখবিলাস এলাকায় ১৯৮৬ সালে মাদ্রাসার দ্বিতীয় মহাপরিচালক হাজী মুহাম্মদ ইউনুস একটি প্রকল্প গ্রহণ করেন, যা ইসলামিক মিশনারী সেন্টার নামে পরিচিত। এই প্রকল্পের অধীনে একটি ইসলামি শিক্ষাকেন্দ্র যা সুখবিলাস মাদ্রাসা নামে পরিচিত, ৩০ শয্যা বিশিষ্ট হাসপাতাল, কৃষিখামার ও নও মুসলিম পুনর্বাসন কেন্দ্র স্থাপন করা হয়।
মেরি রাইট সয়েল
মেরি রাইট সয়েল (৬ এপ্রিল ১৭৯৭ - ১০ জুন ১৮৮৪) একজন ইংরেজ কবি এবং শিশুতোষ লেখক ছিলেন। যদিও তিনি ছিলেন তার সময় এর একজন জনপ্রিয় সাহসী  লেখিকা, আজকে তিনি কালো সৌন্দর্যের লেখক এনা সেলেলের মা হিসাবে পরিচিত।
জন্ম ও পারিবারিক জীবন
মেরি ১৭৯৭ সালে কোয়েকের বিশ্বাসে জন্মগ্রহণ করেন এবং তিনি আইজাক সিয়েলকে ১৮১৯ সালের ১৫ জুন নরফোকের লামাসে বিয়ে করেন। ১৮২০ সালে তার কন্যা আন্না জন্মগ্রহণ করেন এবং দুই বছর পর তার ছেলে ফিলিপ। তার স্বামী আইজাকের বেশ কয়েকটি অসুস্থ উপদেশের ব্যবসা ছিল এবং তিনি তার পুত্রের জন্মের পর নিজেকে দেউলিয়া বলে ঘোষণা করেছিলেন।
দ্য কনসার্ট ফর বাংলাদেশ (চলচ্চিত্র)
দ্য কনসার্ট ফর বাংলাদেশ হল ১৯৭২ সালে মুক্তিপ্রাপ্ত সল সুইমার পরিচালিত একটি চলচ্চিত্র। বাংলাদেশের স্বাধীনতা যুদ্ধের আন্তর্জাতিক সচেতনতা এবং শরণার্থীদের জন্য তহবিল ত্রাণ প্রচেষ্টা বাড়াতে ১৯৭১ সালের ১ আগস্ট নিউ ইয়র্কের ম্যাডিসন স্কয়ার গার্ডেনে অনুষ্ঠিত জর্জ হ্যারিসন এবং রবি শঙ্কর আয়োজিত দুটি বেনেফির কনসার্টের ঘটনাকে ভিত্তি করে চলচ্চিত্রটি নির্মিত হয়। হ্যারিসন এবং শঙ্করের পারফরম্যান্স ছাড়াও চলচ্চিত্রটিতে হ্যারিসনের বিটলস ব্যান্ডের প্রাক্তন সহকর্মী রিংগো স্টার, বিলি প্রিস্টন এবং লেওন রাসেলকেও দেখা যায়। এছাড়াও এতে ছিল বব ডিলানের হেঁটে যাওয়ার দৃশ্য। সংগীতজ্ঞদের মধ্যে আলী আকবর খান, এরিক ক্ল্যাপটন, ব্যাডফিঙ্গার ব্যান্ড, ক্লস ভোরম্যান, জেস এস ডেভিস, জিম হর্ন এবং জিম কেল্টনার এতে অবদান রাখেন।
প্রাক্তন পূর্ব পাকিস্তানের জনগণের জন্য হ্যারিসনের "পায়োনিয়ারিং" অনুদান প্রকল্পের শেষ কার্যক্রম ছিল চলচ্চিত্রটি। এর আগের কার্যক্রমগুলো ছিল "বাংলা দেশ" চ্যারিটি সিঙ্গেল, ইউনিসেফ বেনিফিট কনসার্ট, এবং "জর্জ হ্যারিসন অ্যান্ড হিস ফ্রেন্ডস" নির্মিত ট্রিপল লাইভ অ্যালবাম। দ্য কনসার্ট ফর বাংলাদেশ বিটলসের অ্যাপল ফিল্মস কর্তৃক প্রযোজিত হয়। ১৯৭২ সালের বসন্তে চলচ্চিত্রটি যুক্তরাষ্ট্রে মুক্তিলাভ করে। কনসার্টটির যথাযথ ভিডিও ফুটেজের অভাবে মুক্তি দিতে কিছুটা দেরি হয়ে যায়। ২০০৫ সালে দ্য কনসার্ট ফর বাংলাদেশ রিভিজিটেড উইথ জর্জ হ্যারিসন অ্যান্ড ফ্রেন্ডস নামক নব্যনির্মিত তথ্যচিত্রটির সাথে চলচ্চিত্রটি ডিভিডিতে বের হয়। তথ্যচিত্রে ঐ অনুষ্ঠানের বেশ কয়েকজন অংশগ্রহণকারীর স্মৃতিচারণা, তখনকার ইউএন সেক্রেটারি-জেনারেল কফি আনান, ইউনিসেফ-এর ইউএস ফান্ডের সভাপতি চার্লস লিওনস এবং লাইভ এইডের প্রতিষ্ঠাতা বব গিল্ডফ প্রমুখের কাছ থেকে সংগৃহীত তথ্যও ছিল।
লাইভ অ্যালবামের মতই চলচ্চিত্রটির ডিভিডি বিক্রিত সকল অর্থ ইউনিসেফের জর্জ হ্যারিসন ফান্ডে অন্তর্ভুক্ত হয়।
সাঘাটা উপজেলা
সাঘাটা উপজেলা বাংলাদেশের সর্ব উত্তরের রংপুর বিভাগের গাইবান্ধা জেলার অন্তর্গত একটি প্রশাসনিক এলাকা।
অবস্থান ও আয়তন
সাঘাটা উপজেলার উত্তরে গাইবান্ধা সদর উপজেলা, দক্ষিণে বগুড়া জেলার সোনাতলা উপজেলা ও সারিয়াকান্দি উপজেলা, পূর্বে ফুলছড়ি উপজেলা ও জামালপুর জেলার ইসলামপুর উপজেলা, পশ্চিমে গোবিন্দগঞ্জ উপজেলা ও পলাশবাড়ী উপজেলা।
প্রশাসনিক এলাকা
ইউনিয়ন : ১০টি - পদুমশহর, ভরতখালী, সাঘাটা, মুক্তিনগর, কচুয়া, ঘুড়িদহ, হলদিয়া, জুমারবাড়ী, কামালেরপাড়া এবং বোনারপাড়া
ইতিহাস
কথিত আছে যে, এক সময়ে নদী পথে ব্যবসা করার জন্য পাবনা ও দৌলতপুর এলাকার কিছু হিন্দু সাহা অত্র এলাকায় আগমন করেন ও স্থায়ীভাবে ব্যবসা শুরু করেন। সেই সময়ে অত্র এলাকা গোবিন্দগঞ্জ থানার অধীন ছিল। পরবর্তীতে আনুমানিক ১৯০২ সালে বসবাসরত ব্যবসায়ী সাহাগণের উদ্যোগে অত্র এলাকায় থানার সৃষ্টি হয়। সাহাগণের নামানুসারে অত্র থানার নামকরণ হয় সাহাঘাটা। যাহা কালক্রমে সাঘাটা নামে পরিচিতি লাভ করে।
শিক্ষা
এখনে ৩৩ টি সরকারী শিক্ষা প্রতিষ্ঠান রয়েছে । এর মধ্যে ১ টি সরকারী কলেজ রয়েছে। উল্লেখযোগ্য প্রতিষ্ঠানগুলো হল কাজী আজহার আলী মডেল উচ্চ বিদ্যালয়, সাঘাটা পাইলট বালিকা উচ্চ বিদ্যালয় ও কলেজ, সাঘাটা ডিগ্রি কলেজ ।
অর্থনীতি
সাঘাটা উপজেলা মূলত কৃষি নির্ভর অর্থনীতির উপর নির্ভরশীল। এখানকার অধিকাংশ লোকই কৃষি কাজে যুক্ত। এখানকার প্রধান কৃষিজ ফসলের মধ্যে রয়েছে ধান ও পাট। এখানে আউশ, আমন, বোরো এবং ইরি ধান উৎপন্ন হয়ে থাকে।
যোগাযোগ ব্যবস্থা
সাঘাটা উপজেলায় সড়ক, রেল ও নদী পথে যোগাযোগ ব্যবস্থা রয়েছে। দুটি রেলস্টেশন রয়েছে; বোনারপাড়া রেলওয়ে স্টেশন ও ভরত খালী (বন্ধ)।
দয়ারাম দাহাল
দয়ারাম দাহাল (दयाराम दाहाल) নেপালি চলচ্চিত্র পরিচালক। তিনি দেশের শীর্ষস্থানীয় আয় করা পরিচালকদের মধ্যে একজন, তিনি ফিল্ম প্রতি ৩০০,০০০ রুপি আয় করেন। তিনি নেপাল চলচ্চিত্রে সহযোগিতা করেছিলেন, যা প্রথম নেপালি বৈশিষ্ট্যযুক্ত চলচ্চিত্র এবং মার্কিন যুক্তরাষ্ট্রে আংশিকভাবে শুট করা হয়েছিল।  দাহালকে ২০২০ সালের ৪ জুন নেপালের চলচ্চিত্র উন্নয়ন বোর্ডের চেয়ারম্যান নিযুক্ত করা হয়েছে।
নীরেন্দ্রনাথ চক্রবর্তী
নীরেন্দ্রনাথ চক্রবর্তী (১৯ অক্টোবর ১৯২৪ - ২৫ ডিসেম্বর ২০১৮) ছিলেন একজন ভারতীয় বাঙালি কবি। তিনি বিংশ শতাব্দীর দ্বিতীয়ার্ধে আবির্ভূত আধুনিক বাংলা কবিদের অন্যতম। উলঙ্গ রাজা তাঁর অন্যতম বিখ্যাত কাব্যগ্রন্থ। এই কাব্যগ্রন্থ লেখার জন্য তিনি ১৯৭৪ খ্রিষ্টাব্দে সাহিত্য একাদেমি পুরস্কার লাভ করেন। কবি পশ্চিমবঙ্গ বাংলা আকাদেমির সাথে দীর্ঘকাল যুক্ত ছিলেন।